4.Finnország 2016. november 22-én kérelmet nyújtott be „EGF/2016/008 FI/Nokia Network Systems” referenciaszámon, 12 héten belül attól az időponttól számítva, hogy az EGAA-rendelet 4. cikkében meghatározott beavatkozási kritériumok teljesültek. A Bizottság ugyanazon a napon visszaigazolta a kérelem beérkezését, és 2016. december 2-án kiegészítő információkat kért Finnországtól. Finnország a kéréstől számított hat héten belül megküldte a szóban forgó kiegészítő információkat. A teljes kérelem kézhezvételétől számított 12 hetes határidő, amelyen belül a Bizottságnak le kell zárnia annak értékelését, hogy a kérelem megfelel-e a pénzügyi hozzájárulás feltételeinek, 2017. április 7-én jár le.

2.2016. november 22-én Finnország EGF/2016/008 FI/Nokia Network Systems referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt a Nokia Oy (Nokia Network Systems) vállaltnál és három finnországi beszállítójánál történt elbocsátásokat követően.

18.Eddig 15 EGAA-kérelmet nyújtottak be a „Számítógép, elektronikai, optikai termék gyártása” ágazathoz kapcsolódóan, melyek közül 12 a kereskedelem globalizációjához, 3 pedig a globális pénzügyi és gazdasági válsághoz kapcsolódik. A 15 kérelemből hármat Finnország nyújtott be.

14.A kelet-ázsiai versenytársak eddig az alacsony árrések alkalmazása révén igyekeztek versenyelőnyhöz jutni. Most azonban a profitot visszaforgatják a kutatásba és fejlesztésbe. A kelet-ázsiai versenytársak agresszívan törnek be a piacra és az európai vállalkozások egyre nehezebb helyzetbe kerülnek.

7.Finnország kérelmét az EGAA-rendelet 4. cikke (1) bekezdésének a) pontja szerinti beavatkozási kritériumok alapján nyújtotta be, amely a támogatást a következőkhöz köti: legalább 500 elbocsátott munkavállaló egy négyhónapos referencia-időszak alatt egy vállalkozáson belül egy tagállamban, ideértve a beszállítók és a felhasználó gyártók körében elbocsátott munkavállalókat is.

30.A magas képzettséggel rendelkezők körében általában is igen nagy a munkanélküliek aránya, és ez a probléma nem csak a technológiai ágazatokban képesítéssel rendelkezőket érinti. A Uusimaa-i munkanélküli statisztikákban irodai alkalmazottak, könyvelők és bérszámfejtők is szerepelnek.

26.Espoo, Helsinki és Vantaa térségében a 2012–2016 között végrehajtott nagyarányú leépítések főként az elektronikai és a szoftveripart érintették (6 000 munkavállalót bocsátottak el ebben az időszakban). Kisebb vállalkozások és alvállalkozók is kénytelenek voltak munkavállalóktól megválni.

23.A Nokia Oy nemzetközi szintű átalakítására, ezen belül pedig a létszámcsökkentésre azért volt szükség, hogy fel tudja venni a versenyt a kelet-ázsiai versenytársakkal. A programhoz kapcsolódó létszámcsökkentés a tervek szerint 2018 végére fejeződik be.

22.Az elmúlt években a Nokia Oy közös vállalkozást indított a Siemenssel a hálózati technológiák terén, továbbá egyes üzleti részeit eladta a Microsoftnak és összeolvadt az Alcatellel, hogy tudja tartani a versenyt a hálózati kommunikációs üzletágban működő nagyobb versenytársakkal. 2016-ban a Nokia Oy személyzeti leépítést jelentett be. A Nokia Oy 2018 végéig évente 900 millió EUR-val kívánja csökkenteni működési költségeit. Ezzel egy időben a vállalat lépéseket tett a forrásainak a jövőbeli technológiákba való átcsoportosítása érdekében.

21.2008-ban a technológiai ipar átlagosan 326 000 munkavállalót foglalkoztatott, 2015-re azonban a foglalkoztatottak száma 289 000-re csökkent. A technológiai iparon belül az ikt-ágazatban foglalkoztatottak száma 2008 és 2015 között 52 000-ről 60 000-re nőtt. Ez alatt az időszak alatt számos munkahely megszűnt, de nagyon sok új is létesült az ágazaton belül.

20.Az elmúlt években az IT hálózati üzleti tevékenységek terén jelentős trendek voltak megfigyelhetők. Egyre növekszik az igény a hatékonyság és a szélesebb körű szolgáltatások iránt.

A munkakeresők tájékoztatást, tanácsadást és szakértői szolgáltatásokat vehetnek igénybe újrafoglalkoztatásuk tervezéséhez. A külföldi állásajánlatok munkakeresők felé való közvetítése érdekében az EURES-hálózatot is igénybe veszik. A képzés szakképzést és a vállalkozást támogató képzést foglal magában. A tanfolyamok nagy része speciális képzés, beleértve a diploma megszerzésére irányuló képzést.

38.A Nokia Oy vállatnál végrehajtott elbocsátások tovább súlyosbították az egyébként is nehéz helyzetben lévő Ouluban az ikt-ágazaton belüli foglalkoztatási problémákat. Oulu távoli helyen található, a közelében nincsenek alternatív munkalehetőséget kínáló városok.

–Utazási, szállás- és költözési költségtérítés

A munkakeresők juttatásban részesülhetnek, amelyet munkakeresés esetén az utazási és szállásköltségekre, a foglalkoztatás elősegítését célzó képzésben való részvétel esetén az utazási és szállásköltségre és költözési költségekre fordíthatnak.

43.Az itt leírt javasolt intézkedések az EGAA-rendelet 7. cikkében meghatározott támogatható tevékenységek közé sorolható aktív munkaerőpiaci intézkedéseknek minősülnek. Ezek a tevékenységek nem helyettesítik a passzív szociális védelmi intézkedéseket.

44.Finnország megadta a szükséges információkat a nemzeti jog vagy a kollektív szerződések értelmében az érintett vállalatra nézve kötelező intézkedésekről. Megerősítette, hogy az EGAA-ból származó pénzügyi hozzájárulás nem helyettesíti ezeket az intézkedéseket.

Becsült költségvetés

45.A költségek teljes becsült összege 4 403 000 EUR, amely a személyre szabott szolgáltatásokra fordított 4 154 000 EUR-t, továbbá az előkészítő, irányítási, tájékoztatási és nyilvánossággal kapcsolatos, valamint ellenőrzési és beszámolási tevékenységekre szánt 249 000 EUR összegű kiadásokat foglalja magában.

46.Az EGAA-ból igényelt teljes pénzügyi hozzájárulás összege 2 641 800 EUR (az összköltség 60 %-a).

Intézkedés A résztvevők becsült száma Egy résztvevőre eső becsült költség

(EUR)* Becsült összköltség (EUR) Személyre szabott szolgáltatások (az EGAA-rendelet 7. cikke (1) bekezdésének a) és c) pontja szerinti intézkedések) Tanácsadási (coaching) és más elkészítő intézkedések (Valmennukset ja muut valmentavat toimenpiteet) 200 1 200 240 000 Foglalkoztatási és üzleti szolgáltatások (Työllisyys- ja yrityspalvelut) 733 621 455 000 Képzés (Koulutus) 420 6 500 2 730 000 Vállalkozásindítási támogatás (Starttiraha) 15 9 000 135 000 Szakértői értékelések (Asiantuntija-arvioinnit) 30 1 333 40 000 Részösszeg (a): A személyre szabott szolgáltatáscsomag százalékaránya: – 3 600 000 (86,66 %) Juttatások és ösztönzők (az EGAA-rendelet 7. cikke (1) bekezdésének b) pontja szerinti intézkedések) Fizetési támogatások (Palkkatuki) 60 9 000 540 000 Utazási, szállás- és költözési juttatások (Liikkuvuusavustus) 100 140 14 000 Részösszeg (b): A személyre szabott szolgáltatáscsomag százalékaránya: – 554 000 (13,34 %) Az EGAA-rendelet 7. cikkének (4) bekezdése szerinti intézkedések 1. Előkészítő tevékenységek – 9 000 2. Igazgatás – 161 000 3. Tájékoztatás és nyilvánosság – 59 000 4. Ellenőrzés és jelentéstétel – 20 000 Részösszeg (c): Százalékarány az összköltséghez képest: – 249 000 (5,66 %) Összköltség (a + b + c): – 4 403 000 EGAA-hozzájárulás (az összköltségek 60 %-a) – 2 641 800

(*) A tizedes érték elkerülése érdekében a támogatásra jogosult munkavállalóra eső becsült költségeket kerekítették. A kerekítésnek nincs kihatása az egyes intézkedések összköltségeire.

47.A fenti táblázatban az EGAA-rendelet 7. cikke (1) bekezdése b) pontjának megfelelő intézkedésként meghatározott intézkedések költsége nem haladja meg a személyre szabott szolgáltatások összehangolt csomagja összköltségének 35 %-át. Finnország megerősítette, hogy ezen intézkedések a munkakereső vagy képzési tevékenységekben részt vevő megcélzott kedvezményezettek tevékeny részvételétől függnek.

48.Finnország megerősítette, hogy az önálló vállalkozáshoz, vállalkozásalapításhoz, valamint a vállalkozás alkalmazottak által történő átvételéhez kapcsolódó beruházás költsége kedvezményezettenként nem haladja meg a 15 000 EUR-t.

A kiadások támogathatóságának időszaka

49.Finnország 2016. június 2-án kezdte meg a személyre szabott szolgáltatások nyújtását a megcélzott kedvezményezettek részére. Az említett intézkedésekkel kapcsolatos kiadásokhoz ezért 2016. június 2-től 2018. november 22-ig nyújtható pénzügyi támogatás az EGAA-ból.

50.Finnország számára 2016. június 2-án merült fel először az EGAA végrehajtásához kapcsolódó igazgatási kiadás. Az előkészítő, irányítási, tájékoztatási és nyilvánossággal kapcsolatos, valamint ellenőrzési és jelentéstételi tevékenységekre fordított kiadások ezért 2016. június 2. és 2019. május 22. között támogathatók az EGAA-ból származó pénzügyi hozzájárulásból.

A nemzeti vagy uniós forrásokból finanszírozott intézkedéseket kiegészítő jelleg

51.A tagállami előfinanszírozást vagy társfinanszírozást főként a Foglalkoztatási és Gazdasági Minisztérium közigazgatási ága állami foglalkoztatási szolgálatának költségvetéséből fogják biztosítani. Egyes szolgáltatásokat a Gazdaságfejlesztési, Közlekedési és Környezetvédelmi Központok, valamint a Foglalkoztatási és Gazdaságfejlesztési Hivatalok működési költségvetéséből is fognak finanszírozni. A technikai támogatási feladatok finanszírozása a Foglalkoztatási és Gazdasági Minisztérium, valamint a Gazdaságfejlesztési, Közlekedési és Környezetvédelmi Központok működési költségvetéséből fog történni.

52.Finnország megerősítette, hogy a fentiekben ismertetett, az EGAA-ból nyújtott pénzügyi hozzájárulásban részesülő intézkedések nem részesülnek pénzügyi támogatásban egyéb uniós pénzügyi eszközökből.

A megcélzott kedvezményezettekkel vagy képviselőikkel, a szociális partnerekkel, illetve a helyi és regionális hatóságokkal folytatott konzultáció során követett eljárások

53.Finnország jelezte, hogy a személyre szabott szolgáltatások koordinált csomagját valamennyi érdekelttel egyeztetve dolgozták ki. A Foglalkoztatási és Gazdasági Minisztérium összehívott egy, a Nokiánál történt elbocsátásokkal foglalkozó csoportot, amely az EGAA-kérelem összeállításában is részt vett.

54.A munkacsoportban részt vesznek Uusimaa, Pirkanmaa és Pohjois-Pohjanmaa Gazdaságfejlesztési, Közlekedési és Környezetvédelmi Központjainak, valamint Foglalkoztatási és Gazdaságfejlesztési Hivatalainak képviselői. A munkacsoportban részt vesznek még a Nokia Oy, Technology Industries of Finland, Trade Union Pro és a Union of Professional Engineers in Finland képviselői.